Hoplofóbia

Hoplofóbia (angl. hoplophobia, z angl. hopl(o)- – zbraň < starogr. ὅπλον hóplon – zbraň, časť brnenia + angl. -phobia – strach; odpor < starogr. -φοβία -phobia < φόβος phóbos – strach) je neologizmus zavedený plukovníkom Námornej pechoty Spojených štátov vo výslužbe Jeffom Cooperom v roku 1962 na označenie iracionálneho odporu voči zbraniam.[Cooper, John Dean] (ed.). Jeff Cooper’s Commentaries [online]. [s. l.] : [s. n.] 1997 [cit. 2018-03-27], Vol. 5, No. 7, p. 40. Dostupné online. Termín sa v medicínskej oblasti uplatnil na pomenovanie fóbie zo zbraní,hoplophobia. In Segen, Joseph. Concise Dictionary of Modern Medicine. 2nd ed. New York, New York : McGraw-Hill, 2006. ISBN 0-8385-1535-5, p. 307.Doctor, Ronald M. – Kahn, Ada P. – Adamec, Christine. The Encyclopedia of Phobias, Fears, and Anxieties. 3rd ed. New York, New York : Facts On File, 2008. ISBN 0-8160-6453-9, p. 282. ktorá sa zaraďuje do širšej kategórie špecifických fóbií.Ninan, Dunlop. Contemporary Diagnosis and Management of Anxiety Disorders. Pennyslvania : Handbooks in Health Care, 2006. ISBN 1-931981-62-0, p. 107.

V politickom diskurze sa výraz používa aj na označenie strachu z ozbrojených občanov,Kopel, David. The licensing of concealed handguns for lawful protection : support from five state Supreme Courts [online]. In Albany Law Review. 2005 [cit. 2018-03-27], Vol. 68, No. 2, p. 305. Dostupné online . čo sa v americkom kontexte chápe najmä ako odpor voči druhému dodatku Ústavy Spojených štátov, ktorý zaručuje občanom právo držať a nosiť zbrane a vytvárať domobranu. V Spojených štátoch ho niektorí zástancovia druhého dodatku používajú ako pejoratívum voči proponentom zrušenia druhého dodatku ústavy a teda zákazu držby a nosenia zbraní, príp. sprísneniu terajšej legislatívy o zbraniach. Hoci výraz nevstúpil do širšieho používania, Cooper ho pokladal za vhodnejší než slangové výrazy ako gun grabbers („habači/konfiškátori zbraní“) či anti-gun nuts („protizbraňoví blázni“), pretože podľa neho vystihoval, že u hoplofóbov nejde o politické presvedčenie založené na logike, racionalite alebo pravdivých argumentoch, ale o iracionálny strach, podobne ako pri iných fóbiách.Cooper, Jeff. To Ride, Shoot Straight, and Speak the Truth. Boulder, Colorado : Paladin Press, 1998. ISBN 9781610046893, chpt. The Root of the Evil. Podľa Coopera je najčastejším prejavom hoplofóbie „myšlienka, že nástroje majú vlastnú vôľu, nezávislú od vôle svojho používateľa“. Tým zrejme tiež naráža na častý argument, že zbrane (samy o sebe) ľudí nezabíjajú, ľudí zabíjajú ľudia.Johnson, David Kyle. “Guns Don’t Kill People, People Do?” [online]. In Psychology Today. New York, New York : Sussex Publishers, 2013-02-12 [cit. 2018-03-28]. Dostupné online.

 Referencie 

Kategória:Fóbie